Pasūtītāja līguma Nr. VVD/CS/2022/72

PAKALPOJUMA LĪGUMS

Rīgā	Līguma datums ir pēdējā pievienotā elektroniskā paraksta datums

Valsts vides dienests (turpmāk - Pasūtītājs), vienotais reģ. Nr. 90000017078, juridiskā adrese: Rūpniecības iela 23, Rīga, LV-1045, ģenerāldirektores Elitas Baklānes-Ansbergas personā, kura rīkojas pamatojoties uz Ministru kabineta 2004. gada 23. novembra noteikumu Nr. 962 „Valsts vides dienesta nolikums” 9.3.apakšpunktu, no vienas puses,
un
SIA "ESTONIAN, LATVIAN & LITHUANIAN ENVIRONMENT" (turpmāk – Izpildītājs), vienotais reģ. Nr. 40003374818, juridiskā adrese: Vīlandes iela 3 - 6, Rīga, LV-1010, valdes locekles Aigas Kālas personā, no otras puses, 
pamatojoties uz Valsts vides dienesta veikto iepirkuma “Vadlīniju (metodikas) izstrāde ietekmes uz vidi sākotnējā izvērtējama veikšanai vēja elektrostaciju būvniecības radīto ietekmju uz vidi”, ID.Nr. VVD/2022/15  noslēdz šādu līgumu (turpmāk – Līgums):

1. Līguma priekšmets
1.1. [bookmark: _Hlk513111779]Pasūtītājs uzdod un Izpildītājs apņemas izstrādāt Vadlīnijas (metodiku) ietekmes uz vidi sākotnējā izvērtējama veikšanai vēja elektrostaciju būvniecības radīto ietekmju uz vidi izvērtēšanai saskaņā ar Latvijas Republikā spēkā esošo normatīvo aktu prasībām un Tehnisko specifikāciju/Tehnisko piedāvājumu un Finanšu piedāvājumu (turpmāk – Pakalpojums), kas iekļauti Līguma 1.pielikumā.  

1. Līguma summa un darbības termiņš 
2.1. Līgumcena bez pievienotās vērtības nodokļa (turpmāk - PVN) ir EUR 28500,00 (divdesmit astoņi tūkstoši pieci simti euro un 00 centi). PVN 21 % ir EUR 5985,00 (pieci tūkstoši deviņi simti astoņdesmit pieci euro un 00 centi). Līguma summa, ieskaitot PVN, ir EUR 34485,00 (trīsdesmit četri tūkstoši četri simti astoņdesmit pieci euro un 00 centi). 
2.2. Ja Līguma darbības laikā notiek izmaiņas Latvijas Republikas normatīvajos aktos par PVN, nodokļu apmēru Izpildītājs pārrēķina un izraksta, ievērojot Latvijas Republikā attiecīgajā brīdī spēkā esošos normatīvos aktus par PVN likmēm.
2.3. Ja Izpildītājs nav PVN maksātājs, visus nodokļus atbilstoši Latvijas Republikā esošajiem normatīvajiem aktiem Izpildītājs maksā patstāvīgi.
2.4. Līgums stājas spēkā ar abu Pušu Līguma parakstīšanas brīdi un ir spēkā līdz Pušu saistību pilnīgai un pienācīgai izpildei.
2.5. Pakalpojumu izpildes termiņš tiek noteikts līdz 2022.gada 1.oktobrim.

3. Līguma izpildes un norēķinu kārtība
3.1. Pasūtītājs pieņem Pakalpojumu vai Pakalpojuma daļu, kas sniegts atbilstoši Līguma prasībām, parakstot pieņemšanas – nodošanas aktu ar drošu elektronisku parakstu ne vēlāk kā 10 (desmit) darba dienu laikā pēc tā saņemšanas. Ja pēc Pasūtītāja vērtējuma Pakalpojums nav sniegts atbilstoši Līguma nosacījumiem, tas 10 (desmit) darba dienu laikā iesniedz Izpildītājam rakstisku pretenziju. Šādā gadījumā Puses vienojas par termiņiem un veicamajiem pasākumiem, lai novērstu norādītos trūkumus un neatbilstības Līguma prasībām.
3.2. Izpildītājs iesniedz Pasūtītājam rēķinu 5 (piecu) darba dienu laikā pēc pieņemšanas – nodošanas akta parakstīšanas, nosūtot uz e-adresi: vvd_rekini@90000017078.  Rēķinā iekļauti visi attiecināmie nodokļi un nodevas. Nekādi papildu maksājumi Izpildītājam netiek maksāti. Rēķinā obligāti jābūt atsaucei uz līguma numuru, iepirkuma identifikācijas numuru. Norēķini par Pakalpojumu veicami saskaņā ar Līguma 1.pielikumā “Tehniskā specifikācija/Tehniskais piedāvājums” paredzēto Pakalpojuma izpildes apmaksas kārtību. 
3.3. Pasūtītājs norēķinās ar Izpildītāju 15 (piecpadsmit) dienu laikā pēc Izpildītāja rēķina saņemšanas dienas.
3.4. Pasūtītājs maksājumu veic euro bezskaidras naudas norēķinu veidā uz Līgumā norādīto Izpildītāja norēķinu kontu.
3.5. Par samaksas dienu tiek uzskatīta diena, kurā Pasūtītājs veicis bankas pārskaitījumu par Pakalpojumu uz Izpildītāja Līgumā norādīto norēķinu kontu.

4. Nodevumi un autortiesības 
4.1. Līgumā paredzētos Pakalpojuma izpildes rezultātus (turpmāk – Nodevumi) Izpildītājs iesniedz Pasūtītājam elektroniski MS Office lasāmā formātā, nosūtot uz e-pastu pasts@vvd.gov.lv .
4.2. Katrs Nodevums, kuru Izpildītājs iesniedz Pasūtītājam, ir uzskatāms par pieņemtu tikai ar brīdi, kad Pasūtītājs Nodevumu pārbaudījis, pieņēmis un parakstījis attiecīgo pieņemšanas - nodošanas aktu ar drošu elektronisku parakstu.
4.3. Pasūtītājs Nodevuma saturu izvērtē 10 (desmit) darba dienu laikā no Nodevuma saņemšanas brīža un šajā termiņā Pasūtītājs var izteikt pamatotus iebildumus par Nodevumu, rakstveidā informējot Izpildītāju. Ja Pasūtītājs minētajā termiņā iebildumus nav izteicis, iesniegtais Nodevums uzskatāms par pieņemtu bez iebildumiem. 
4.4. Pēc Pasūtītāja pamatotu iebildumu saņemšanas par Nodevumu Izpildītājs novērš Pasūtītāja norādītos trūkumus 10 (desmit) darba dienu laikā no iebildumu saņemšanas brīža un iesniedz Nodevumu kopā ar jaunu pieņemšanas – nodošanas aktu, kurā norādīti novērstie trūkumi. Atkārtoti iesniegtos Nodevumus Pasūtītājs izvērtē tādā pašā kārtībā kā sākotnēji sagatavotos Nodevumus.
4.5. Pasūtītājam pieder visas autora mantiskās tiesības uz Nodevumiem, ko Izpildītājs nodevis, pildot Līgumu. 
4.6. Autora mantiskās tiesības uz katru Līguma izpildes ietvaros izstrādāto un Pasūtītājam piegādāto Nodevumu pāriet Pasūtītājam ar brīdi, kad Nodevums ir pilnībā piegādāts Pasūtītājam, un Pasūtītājs ir pilnībā norēķinājies ar Izpildītāju par Nodevumu saskaņā Līguma nosacījumiem.
4.7. Izpildītājs garantē, ka sniegtā Pakalpojuma un piegādātā Nodevuma izstrādē nav pieļauti nekādi autortiesību pārkāpumi.

5. Pušu pienākumi un tiesības 
5.1. Izpildītājs ievēro darba aizsardzības noteikumus, ugunsdrošības noteikumus un citas Latvijas Republikas normatīvo aktu prasības, ciktāl tās ir piemērojamas Pakalpojuma izpildei.
5.2. Izpildītājs apņemas nodrošināt Pakalpojuma izpildei nepieciešamo resursu atbilstību Latvijas Republikā spēkā esošo normatīvo aktu prasībām.
5.3. Katra no Pusēm nekavējoties, bet ne vēlāk kā 3 (trīs) darba dienu laikā no attiecīgo apstākļu konstatācijas brīža, ziņo otrai Pusei par visiem apstākļiem, kas traucē vai varētu traucēt Līgumā noteikto saistību savlaicīgu un kvalitatīvu izpildi.
5.4. Izpildītājs garantē konfidencialitātes principa ievērošanu un apņemas nenodot trešajām personām Pakalpojuma veikšanas gaitā iegūto informāciju par Pasūtītāju, pasūtījuma saturu un apjomu, izņemot Latvijas Republikas normatīvajos aktos noteiktajos gadījumos un kārtībā. 
5.5. Izpildītājs apņemas nodrošināt Pakalpojuma izpildei kvalificētu personālu.  
5.6. Pasūtītājs Pakalpojuma un Nodevuma pārbaudei var pieaicināt speciālistus. Ja Pasūtītāja pieaicinātie speciālisti konstatē Nodevuma neatbilstību Līgumam, normatīvajiem aktiem vai citus būtiskus trūkumus, Izpildītājs sedz izmaksas par speciālistu atzinuma sagatavošanu.  
5.7. Pasūtītājs iesniedz Izpildītājam Pakalpojuma sniegšanai nepieciešamo informāciju un dokumentus, kas ir Pasūtītāja rīcībā vai kurus Pasūtītājs ir apņēmies iesniegt Izpildītājam. Ne vēlāk kā Pakalpojuma sniegšanas termiņā vai Līguma izbeigšanas dienā Izpildītājs šos dokumentus atdod Pasūtītājam.

6. Pušu atbildība
6.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
6.2. Pasūtītājs nav atbildīgs par savu saistību neizpildi norunātajā termiņā, ja Izpildītājs nepilda savas saistības, t.i., neveic Pakalpojuma sniegšanu atbilstoši Līguma noteikumiem vai citādi izvairās no savu saistību izpildes.
6.3. Pasūtītājs, par to paziņojot Izpildītājam, var apturēt maksājuma izpildi, ja Izpildītājs nepilda no Līguma izrietošās saistības, vai ja pastāv jebkāds cits apstāklis, par kuru saskaņā ar Līgumu ir atbildīgs Izpildītājs, un kas traucē vai var traucēt Pakalpojuma sniegšanu.
6.4. Izpildītājs ir atbildīgs par Līgumā un normatīvajos aktos noteikto Pakalpojuma sniegšanas kvalitātes prasību ievērošanu un par šo prasību neievērošanu atbild Līgumā un normatīvajos aktos paredzētā kārtībā.
6.5. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kur prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
6.6. Ja Pasūtītājs nokavē kādu no Līgumā noteiktajiem maksājuma veikšanas termiņiem, tas maksā pēc Izpildītāja pieprasījuma Izpildītājam līgumsodu 0,5 % (nulle komats pieci procenti) apmērā no nokavētās maksājuma summas par katru nokavēto dienu, bet ne vairāk kā 10% no Līguma summas. Ja maksājums nav veikts noteiktajā termiņā, Izpildītājs ne vēlāk kā 3 (trīs) mēnešu laikā no maksājuma nokavējuma var prasīt līgumsoda samaksu.
6.7. Par Pakalpojuma izpildes nokavējumu Izpildītājs Pasūtītājam pēc Pasūtītāja pieprasījuma maksā līgumsodu 0,5 % (nulle komats pieci procenti) apmērā no termiņā neizpildītā Pakalpojuma summas par katru nokavēto dienu, bet ne vairāk kā 10% no Līguma summas.
6.8. Līgumsodu Puses maksā, attiecīgo summu ieskaitot otras Puses norēķina kontā, kas norādīts Līgumā.
6.9. Līgumsodu nomaksa neatbrīvo Puses no Līguma saistību izpildes pienākuma.
6.10. Ja līgumsoda summa sasniedz 10% no Līguma summas, Pasūtītājs, neierobežojot savas tiesības uz līgumsodu, var vienpusēji atkāpties no Līguma un nesniegtā Pakalpojuma vai tā daļas sniegšanai pieaicināt trešo personu. Izpildītājs ir atbildīgs par visām ar to saistītajām papildu izmaksām.

7. Apakšuzņēmēju un speciālistu maiņa un piesaistīšana
7.1. Izpildītājs Pakalpojuma sniegšanai nodrošina Izpildītāja piedāvājumā norādītos apakšuzņēmējus un speciālistus. Izpildītāja speciālistus, kurus tas ir iesaistījis Līguma izpildē, kā arī apakšuzņēmējus, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, drīkst nomainīt tikai ar Pasūtītāja rakstveida piekrišanu.
7.2. Pasūtītājs nepiekrīt apakšuzņēmēju maiņai, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, ja: 
7.2.1. piedāvātais apakšuzņēmējs neatbilst tām Iepirkuma nolikumā noteiktajām prasībām, kas attiecas uz apakšuzņēmējiem;
7.2.2. piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkuma nolikumā noteiktajām prasībām;
7.3. Pasūtītājs lēmumu par piekrišanu apakšuzņēmēja vai speciālista nomaiņai vai apakšuzņēmēja iesaistīšanai Līguma izpildē pieņem 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem ir pieskaitāmi: stihiskas nelaimes, avārijas, katastrofas, epidēmijas, pandēmijas, epizootijas un kara darbība, nemieri, blokādes, valsts varas un pārvaldes institūciju lēmumi.
8.2. Puse, kura nevar izpildīt savas Līgumā noteiktās saistības nepārvaramu apstākļu dēļ, 5 (piecu) darba dienu laikā informē par tiem otru Pusi. Ziņojumā jānorāda, kādā termiņā pēc tās uzskata ir iespējama un paredzama Līgumā paredzēto saistību izpilde, un pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.
8.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk nekā 1 (vienu) mēnesi, Puses pēc iespējas drīzāk sāk sarunas par Līguma izpildes citiem variantiem, kuri ir pieņemami abām Pusēm, un veic grozījumus Līgumā vai sastāda jaunu Līgumu, vai arī izbeidz Līgumu.

9. Līguma izmaiņas un izbeigšana
9.1. Līguma grozījumi ir pieļaujami Publisko iepirkumu likuma 61.pantā noteiktajos gadījumos. 
9.2. Līguma grozījumi ir spēkā tikai tad, ja tie noformēti rakstveidā un ir Pušu parakstīti. Šādi Līguma grozījumi ar to abpusējas parakstīšanas brīdi kļūst par Līguma neatņemamu sastāvdaļu.
9.3. Puses var izbeigt Līgumu pirms termiņa, savstarpēji vienojoties. 
9.4. Pasūtītājs var vienpusēji izbeigt Līgumu, informējot par to Izpildītāju 5 (piecas) darba dienas iepriekš:
9.4.1. Izpildītājs nenodrošina Pakalpojuma kvalitatīvu sniegšanu, un Pasūtītājs divas reizes ir iesniedzis pretenziju vai nav pieņēmis Nodevumu;
9.4.2. Līguma 5.10.apakšpunktā noteiktajā gadījumā;
9.4.3. Izpildītājam ir pieteikta maksātnespēja, apturēta saimnieciskā darbība vai uzsākts likvidācijas process. 
9.5. Ja Līgums tiek izbeigts pirms termiņa, Pasūtītājs, pieaicinot Izpildītāju, sastāda aktu, nosakot Izpildītāja izpildītās un Pasūtītāja pieņemtās Pakalpojuma daļas vērtību un Izpildītājam pienākošās naudas summas. Izpildītājam pienākošos naudas summas maksājumus Pasūtītājs veic 15 (piecpadsmit) dienu laikā no Pakalpojuma saņemšanas. No naudas summām, kas pienākas Izpildītājam, Pasūtītājs var ieturēt ar nesniegtā Pakalpojuma vai ar tā daļas sniegšanu saistītās papildu izmaksas.
9.6. Izpildītājs var vienpusēji izbeigt Līgumu, ja Pasūtītājs nepilda Līguma 2. – 3. punktā noteiktās norēķinu saistības ilgāk par 2 (divām) nedēļām, iepriekš nosūtot Pasūtītājam rakstveida brīdinājumu. Ja 5 (piecu) dienu laikā pēc brīdinājuma nosūtīšanas Pasūtītājs nav izpildījis savas saistības, Izpildītājs ir tiesīgs rakstveidā paziņot Pasūtītājam par Līguma izbeigšanu un pieprasīt samaksu par sniegto Pakalpojumu
9.7. Pasūtītājam ir tiesības vienpusēji atkāpties no Līguma izpildes, 5 (piecas) dienas iepriekš rakstiski paziņojot  Izpildītājam, ja:
9.7.1. pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.7.2. noteiktās sankcijas var ietekmēt noslēgtā līguma praktisko izpildi.
9.8. Ja, pastāvot Līguma 8.1. punktā aprakstītajiem apstākļiem, kas ierobežo saistību izpildi, Pusēm neizdodas vienoties par Līguma saistību izpildes termiņa pagarinājumu, šāds termiņa pagarinājums rada nesamērīgus izdevumus kādai no Pusēm vai pagarinājums nav iespējams, ievērojot saprātīgus Līguma izpildes termiņus, katra no Pusēm var vienpusēji Līgumu izbeigt otru Pusi par to brīdinot 2 (divas) nedēļas iepriekš.

10. Strīdu izšķiršana
10.1. Līguma izpildes laikā radušos strīdus puses risina vienojoties vai, ja vienošanās nav iespējama, strīdu izskata vispārējās jurisdikcijas tiesā Latvijas Republikas normatīvajos aktos noteiktajā kārtībā.
10.2. Pusei ir jāatbild uz otras puses piedāvāto strīda risinājuma priekšlikumu 10 (desmit) darba dienu laikā no tā saņemšanas dienas. Ja strīda risinājumu neizdodas panākt 10 (desmit) darba dienu laikā no strīda risinājuma priekšlikuma saņemšanas dienas, puses strīdu var nodot izšķiršanai vispārējās jurisdikcijas tiesā Latvijas Republikas normatīvajos aktos noteiktajā kārtībā.

11. Noslēguma noteikumi
11.1. Līgums ir saistošs Pasūtītājam un Izpildītājam, to tiesību un saistību pārņēmējiem.
11.2. Mainot savu nosaukumu, adresi vai citus rekvizītus, tai skaitā, ja tiek mainīti Pušu pilnvarotie pārstāvji, to telefona numurs, faksa numurs vai e-pasta adrese, katra Puse apņemas 5 (piecu) darba dienu laikā paziņot otrai Pusei par izmaiņām. Puses ir savstarpēji materiāli atbildīgas par visiem zaudējumiem, kuri var tikt nodarīti, otrai Pusei nepildot šī apakšpunkta noteikumus. 
11.3. Ja kāds no Līguma noteikumiem zaudē savu juridisko spēku, tas neietekmē pārējo Līguma noteikumu spēkā esamību.
11.4. Pasūtītāja pilnvarotie pārstāvji Līguma darbības laikā:
11.4.1. Koordinē un kontrolē līguma izpildes gaitu: Attīstības un uzraudzības departamenta projektu vadītāja Arita Prižavoite, e-pasts arita.prizavoite@vvd.gov.lv, tālr. 67084228
11.4.2. Pieņem Nodevumus un paraksta pieņemšanas- nodošanas aktus: Būvniecības attīstības departamenta Atļauju pārvaldes Teritorijas attīstības daļas vadītājs Raimonds Sļesarevs, e-pasts: raimonds.slesarevs@vvd.gov.lv  , tālr. 67084269 / 27834947 .
11.5. Izpildītāja pilnvarotais pārstāvis Līguma darbības laikā: Oskars Beikulis, e-pasts: oskars@environment.lv, tālr. 67242411.
11.6. Līgums sastādīts elektroniski latviešu valodā 2 (divos) eksemplāros un uz 5 (piecām) lapām, kuru saturs ir identisks ar vienādu juridisku spēku. Viens eksemplārs glabājas pie Pasūtītāja, viens pie Izpildītāja.
11.7. Līgumam ir šādi pielikumi:
1.pielikums - Tehniskā specifikācija/Tehniskais piedāvājums uz 4 lp.
2.pielikums - Finanšu piedāvājums uz 1 lp 

	Pasūtītājs:					
Valsts vides dienests
Reģ.Nr. 90000017078
Rūpniecības iela 23, Rīga, LV-1045
Norēķinu konts:
Valsts kase,
Kods TRELLV22
Konta Nr. LV17TREL2210507047000
 
Ģenerāldirektore

_________________ 
Elita Baklāne-Ansberga

	Izpildītājs:
SIA "ESTONIAN, LATVIAN & LITHUANIAN ENVIRONMENT"
Reģ.Nr. 40003374818
Vīlandes iela 3 - 6, Rīga, LV-1010
AS Swedbank
Kods:HABALV22
Konta Nr. LV58HABA0001408046912

Valdes locekle

__________________ 
Aiga Kāla




